section_heading: Nedonoščad ili dojenčad sa sniženim mišićnim tonusom
paragraph_text: Djeca koja su prijevremeno rođena (prije 37 tjedana), djeca rođena u ranom terminu (37 tjedana-38 tjedana i 6 dana) i djeca rođena sa sniženim mišićnim tonusom, kao što su ona s kromosomskim anomalijama poput Downovog sindroma ili neurološkim stanjima poput cerebralne paralize, mogu imati poteškoća u započinjanju dojenja odmah nakon rođenja.<ref><ref> Dok ne razviju zadovoljavajuću sposobnosti sisanja i gutanja, oni se mogu dohranjivati ili hraniti izdojenim majčinim mlijekom ili tvorničkim mliječnim pripravkom kroz cjevčicu, tzv. sustav za dojenje (SNS), na žlicu, šalicu ili bočicu. Bez obzira na odabranu metodu, hranjenje humanim mlijekom, bilo od majke ili od darivateljice iz banke humanog mlijeka, važno je za razvoj mozga nedonoščadi te zaštitu od opasnih gastrointestinalnih infekcija ( i smanjenje rizika za nekrotizirajući enterokolitis. Početak dojenja može biti izazovan za majke nedonoščadi, posebno za one koje su rodile prije 34 tjedna, jer se njihove grudi još uvijek mogu razvijati. Osim toga, odvajanje majke od djeteta i stresno okruženje NICU-a također su prepreke dojenju. Dostupnost savjetnica za dojenje u jedinicama intenzivne neonatalne skrbi može biti od pomoći majkama koje pokušavaju uspostaviti dojenje.